วุ้นเส้น หลบโซเชียล กบดาน
ปิดแท็กรูปไอจี จั๊กจั่นโดนโยง โพสต์กำลังใจ,เพื่อน-คนในวงการบันเทิง-แฟนคลับ ยังคงโพสต์ข้อความผ่านสื่อโซเชียลให้กำลังใจ ชาคริต-วุ้นเส้น หลังเจอมรสุมชีวิตอย่างหนัก จนไม่อาจประคองชีวิตคู่ไว้ได้ ขณะที่ทั้งสองยังเก็บตัวเงียบ วุ้นเส้นถึงกับปิดการแท็กรูปในไอจี ด้าน จั๊กจั่น อดีตคนรักชาคริตโพสต์ข้อความในไอจีส่วนตัว ยังถูกโยงเป็นการให้กำลังใจ วุ้นเส้น จน ผจก.ต้องออกมาแจงแทน อย่าจับไปโยงกัน,หลังเป็นประเด็นทอล์กออฟเดอะทาวน์ เกี่ยวกับ ข่าวลือคู่รักดัง ชาคริต แย้มนาม กับ วุ้นเส้น-วิริฒิพา ภักดีประสงค์ แย้มนาม เตียงหักถึงขั้นจดทะเบียนหย่า ท่ามกลางความสนใจของคนทั่วไป แต่ปรากฏว่านับตั้งแต่วันที่เกิดข่าวสะพัดออกมา สามีภรรยาคนดัง คู่นี้ก็ยังคงเก็บตัวเงียบ ไม่มีความเคลื่อนไหวใดๆ ออกมา รวมถึงชาคริตและวุ้นเส้นต่างก็ยกเลิกงานที่รับไว้อย่างกะทันหัน โดยเมื่อวันที่ 8 ต.ค.ผู้สื่อข่าวพยายามติดต่อวุ้นเส้น-วิริฒิพา วีเจและดาราสาวตลอดทั้งวัน ก็ไม่สามารถติดต่อได้ คงมีแต่ความเคลื่อนไหวในโลกโซเชียล ที่พบว่าวุ้นเส้นได้ปิดการแท็กรูป มาถึงในอินสตาแกรม @VJWOONSEN คาดว่าก่อนหน้านี้เพื่อนๆของวุ้นเส้นได้แท็กรูปให้กำลังใจในอินสตาแกรมของดาราสาว จนกลายเป็นกระแสข่าว ยิ่งสร้างความสงสัยว่าคู่รักคนดังจะหย่าร้างแล้วจริงหรือไม่,ขณะที่ในอินสตาแกรม @SHAHKRIT ของหนุ่มชาคริตยังคงมีความเคลื่อนไหว โพสต์รูปและข้อความเกี่ยวกับเรื่องงาน ไม่มีการพูดถึงกระแสข่าวมรสุมชีวิตคู่ที่กำลังเป็นข่าวดัง ก็ยังมีคนเข้ามาคอมเมนต์ให้กำลังใจเกี่ยวกับกระแสข่าวอยากให้ทั้งคู่รักกันดี และไม่อยากให้ต้องเลิกรากันเพราะเป็นคู่ที่เหมาะสม,อย่างไรก็ดี ผู้สื่อข่าวติดต่อไปยังบุคคลแวดล้อมคนดังทั้งสอง อาทิ จั๊กจั่น-อคัมย์สิริ สุวรรณศุข อดีตคนรักของชาคริต พบว่าได้โพสต์รูปตัวเองพร้อมข้อความลงอินสตาแกรมส่วนตัวว่า Keep your head up and keep your heart strong แปลว่า จงเชิดหน้าไว้และมีหัวใจที่แข็งแกร่ง กระแสชาวโซเชียลต่างก็โยงว่า จั๊กจั่นโพสต์เพื่อให้กำลังใจวุ้นเส้นหรือไม่ แต่ต่อมาผู้จัดการส่วนตัวของดาราสาวจั๊กจั่นได้โพสต์เฟซบุ๊กส่วนตัวชี้แจงว่า จั๊กจั่นฝากชี้แจงนะคะ ว่าไอจีนี้จั่นโพสต์โดยไม่ได้มีนัยใดๆแอบแฝงเลย เข้าใจได้ค่ะว่า อาจหยิบไปโยงได้ จังหวะเวลามันช่วงเดียวกันเลยต้องมาชี้แจงว่า จริงๆแล้วจั่นเขาไม่ได้โยงอะไรเลย แค่หาแคปชั่นมาลิงก์กับภาพในละครพริ้ง คนเริงเมือง แทนอารมณ์พริ้งเท่านั้นเองค่ะ,ขณะที่ หญิง-รฐา โพธิ์งาม เพื่อนสนิทแก๊งนางฟ้า เผยว่า ส่วนตัวยังไม่ได้คุยกับวุ้นเส้นในเรื่องนี้ให้เขาออกมาพูดเองน่าจะดีกว่า แต่ก็เป็นกำลังใจให้ทั้งคู่ ถามว่าเขาเคยมีปรึกษาตนหรือไม่ เรียกว่าเป็นพี่น้องแลกเปลี่ยนความคิดกันมากกว่า แต่ไม่ได้นั่งคุยกันเยอะ ตนว่าก็ให้เป็นเรื่องของเขาดีกว่า ก็ไม่ได้รู้รายละเอียดมาก รู้เท่าๆที่ทุกคนรู้
เพื่อน-คนในวงการบันเทิง-แฟนคลับ ยังคงโพสต์ข้อความผ่านสื่อโซเชียลให้กำลังใจ ชาคริต-วุ้นเส้น หลังเจอมรสุมชีวิตอย่างหนัก จนไม่อาจประคองชีวิตคู่ไว้ได้ ขณะที่ทั้งสองยังเก็บตัวเงียบ 
ข่าวหน้า1,วุ้นเส้น ชาคริต,แฟนคลับ,ไอจี,วิริฒิพา ภักดีประสงค์ แย้มนาม,เตียงหัก,ดาราดัง,ไทยรัฐฉบับพิมพ์,หนังสือพิมพ์ไทยรัฐ